Καρλόττα του Χάναου-Λίχτενμπεργκ
Η Καρλόττα, γερμ.: Charlotte von Hanau-Lichtenberg (2 Mαΐου 1700, Μπόουξβιλερ - 1 Ιουλίου 1726, Ντάρμστατ) ήταν κόρη του κόμη του Χάναου-Λίχτενμπεργκ και με τον γάμο της έγινε λαντγκραβίνα της Έσσης-Ντάρμστατ.

Βιογραφία 
Η Kαρλόττα-Χριστίνα-Μαγδαληνή-Ιωάννα ήταν το μόνο επιζόν παιδί τού Ιωάννη-Ράινχαρντ Γ΄ τελευταίου κόμη του Χάναου και της Δωροθέας-Φρειδερίκης των Χόεντσολερν, κόρης του Ιωάννη-Φρειδερίκου μαργράβου του Βρανδεμβούργου-Άνσμπαχ. Έτσι ήταν η μόνη κληρονόμος της κομητείας του Χάναου.

Ο πρώτος άνδρας, που τη ζήτησε σε γάμο, ήταν ο Γουλιέλμος Η΄ πρίγκιπας (αργότερα λάντγκραβος) της Έσσης-Κάσσελ. Αν είχε γίνει αυτός ο γάμος, η κομητεία Χάναου θα είχε παραμείνει ενωμένη. Ωστόσο δεν τελεσφόρησε, λόγω των θρησκευτικών διαφορών μεταξύ του Γουλιέλμου, που ήταν Καλβινιστής και της Καρλόττας, που ήταν Λουθηρανή.

Ο δεύτερος υποψήφιος ήταν ο Λουδοβίκος Η΄ πρίγκιπας (αργότερα λάντγκραβος) της Έσσης-Ντάρμστατ, ο οποίος ήταν Λουθηρανός. Παντρεύτηκαν στις 5 Απριλίου 1717 .

Το τέλος 
Η Καρλόττα-Χριστίνα απεβίωσε την 1η Ιουλίου 1726 στο Ντάρμστατ· ένας αριθμός επικηδείων ομιλιών δημοσιεύθηκαν τον Ιούλιο του 1726 στο Ντάρμστατ.

Καθώς η Καρλόττα-Χριστίνα απεβίωσε πριν τον πατέρα της, ο γιος της -ο μελλοντικός λάντγκραβος Λουδοβίκος Θ΄- έγινε κληρονόμος της κομητείας του Χάναου. Αυτό ωστόσο περιορίστηκε στο τμήμα Λίχτενμπεργκ της κομητείας, επειδή το τμήμα Mύντσενμπεργκ είχε αποδοθεί στην κομητεία της Έσσης-Κάσσελ σε παλαιότερη συμφωνία κληρονομίας μεταξύ Χάναου και Έσσης-Κάσσελ.

Προέκυψε μία διαφωνία, επειδή δεν ήταν σαφές σε ποιο τμήμα θα ανήκε η περιφέρεια Μπαμπενχάουζεν. Αυτή κλιμακώθηκε σε στρατιωτική σύγκρουση. Η Έσση-Ντάρμστατ κατέλαβε τα Ντήτσενμπαχ, Σάαφχαϊμ και Σλήρμπαχ Η Έσση-Κάσσελ κατέλαβε την υπόλοιπη περιοχή από το Μπάμπενχαουζεν, αναπτύσσοντας στρατεύματα που είχαν ήδη τοποθετηθεί στο Χάναου.

Η διαφορά θα μπορούσε να επιλυθεί μόνο μετά από παρατεταμένες διαφορές ενώπιον των ανώτατων δικαστηρίων της αυτοκρατορίας, τα οποία το 1771 εξέδωσαν το λεγόμενο Partifikationsrezess. Οι πόλεις του Άλτχαϊμ, Ντήτσενμπαχ, Χάρπερτσχαουζεν, Σάαφχαϊμ και Σλήρμπαχ αποδόθηκαν στην Έσση-Ντάρμστατ και ενσωματώθηκαν στην περιοχή Σάαφχαϊμ.

Οικογένεια
Παντρεύτηκε το 1717 τον Λουδοβίκο Η΄ λάντγκραβο της Έσσης-Ντάρμστατ και από αυτόν τον γάμο γεννήθηκαν τα ακόλουθα παιδιά:
 Λουδοβίκος Θ΄ 1719-1790, λάντγκραβος της Έσσης-Ντάρμστατ.
 Γεώργιος-Γουλιέλμος1722-1782, στρατιωτικός.
 Καρολίνα-Λουίζα 1723-1783, παντρεύτηκε τον Κάρολο-Φρειδερίκο μεγάλο δούκα του Μπάντεν.

Βιβλιογραφικές αναφορές 
 Alfred Börckel: Σύζυγοι των πρίγκιπων της Έσσης από την Αγία Ελισάβετ μέχρι σήμερα, που εκπροσωπούνται στη ζωή και το έργο τους, 2η έκδοση. Gießen, 1908, σελ. 74 κ.λ.π.
 Reinhard Dietrich: Το κρατικό σύνταγμα στη χώρα του Χάναου = εκδόσεις ιστορίας Hanauer , τόμος 34, Χάναου 1996,
 Louis William Holland: Επιστολές της Δούκισσας Elisabeth Charlotte της Ορλεάνης από τα έτη 1716 έως 1718 = Βιβλιοθήκη της Λογοτεχνικής Ένωσης, τόμος. 122, Tübingen 1874.
 Κατάλογος κηδειών κηδείας και άλλων γραπτών πένθους στο Hessian State Archives, Marburg = Ερευνητικό περιοδικό προσωπικού Marburg , τόμος 14, Sigmaringen 1992.
 Κατάλογος των κηδειών κηδείας και άλλων γραπτών πένθους στο Hessian State Archive Darmstadt = Ερευνητικό περιοδικό προσωπικού Marburger, τόμος 13, Sigmaringen 1991.
 Manfred Knodt: The Regents of Hesse-Darmstadt. 2η έκδοση, Ντάρμσταντ 1977.
 Rudolf Lenz: Κατάλογος κηδειών κηδείας και άλλων κειμένων θλίψης στο Πανεπιστήμιο της Έσσης και στην κρατική βιβλιοθήκη = Ερευνητικό περιοδικό προσωπικού Marburger, τόμος 11, Sigmaringen 1990.
 Reinhard Suchier: Γενεαλογία του Countly House of Hanau, σε: Festschrift του ιστορικού συλλόγου Hanau για τον πενταετή εορτασμό του ιωβηλαίου στις 27 Αυγούστου 1894, Hanau 1894.
 Ernst J. Zimmermann: Hanau city and country, 3rd Edition, Hanau 1919, reprinted 1978.

Υποσημειώσεις